REPUBLIKA HRVATSKA

OSNOVNA ŠKOLA “VLADIMIR NAZOR“

                  K  R  I  Ž  E  V  C  I

KLASA: 119-03/20-09/15

URBROJ: 2137-43-01-20-1

Križevci, 16. srpnja 2020.

Na temelju projekta UP.03.2.1.03.0012 „Osiguravanje  pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama“ faza III – projekta „Pomozimo jedni drugima III“, Osnovna škola „Vladimir Nazor“ Križevci, Bana Josipa Jelačića 23,  objavljuje

**J A V N I P O Z I V**

za prijavu kandidata za obavljanje poslova **pomoćnika u nastavi** na određeno nepuno radno vrijeme od 30 sati tjedno do 10 mjeseci s mjestom rada u s mjestom rada u matičnoj školi – 2 izvršitelja

Uvjeti:

- najmanje završeno četverogodišnje srednjoškolsko obrazovanje

- nepostojanje zapreka za zasnivanje radnog odnosa u školskoj ustanovi iz članka 106. Zakona o odgoju i obrazovanju u

osnovnoj i srednjoj školi ("Narodne novine", broj 87/08., 86/09., 92/10., 105/10., 90/11., 5/12., 16/12., 86/12., 94/13.,

136/14 – RUSRH, 152/14., 7/17., 68/18., 98/19. i 64/20.)

- završena edukacija te stečene kompetencije za posao

**DODATNA ZNANJA I VJEŠTINE**

Poštovanje različitosti, afinitet prema djeci s teškoćama u razvoju, otvorenost, odgovornost, fleksibilnost, razvijene komunikacijske vještine, podjednaka sklonost individualnom i timskom radu, točnost u izvršavanju poslova, organiziranost, emocionalna stabilnost i dosljednost.

Uz pisanu prijavu na natječaj potrebno je priložiti:

- životopis,

- dokaz o stručnoj spremi (neovjerena preslika),

- domovnicu (neovjerena preslika),

- uvjerenje nadležnog suda da se protiv kandidata ne vodi kazneni postupak iz članka 106. Zakona o odgoju i obrazovanju

u osnovnoj i srednjoj škole (ne starije od dana objave javnog poziva),

- potvrda o podacima evidentiranim u matičnoj evidenciji Hrvatskoj zavoda za mirovinsko osiguranje odnosno elektronički

zapis (ne starije od dana objave javnog poziva),

- dokaz o završenoj edukaciji za pomoćnika u nastavi u trajanju od najmanje 20 sati koja je najmanje sadržavala elemente

programa utvrđene ovim javnim pozivom, a kojeg kandidati prilažu ako ga posjeduju (potvrda, diploma, svjedodžba i

slično) i

- dokaz o stečenom iskustvu u volontiranju, a koje kandidati prilažu ako posjeduju takvo iskustvo (potvrda o volontiranju

i slično).

**Pomoćnik u nastavi je** osoba koja pruža neposrednu potporu učeniku s teškoćama u razvoju tijekom odgojno-obrazovnog procesa u zadacima koji zahtijevaju komunikacijsku, senzornu i motoričku aktivnost učenika, u kretanju, pri uzimanju hrane i pića, u obavljanju higijenskih potreba, u svakidašnjim nastavnim, izvannastavnim i izvanučioničkim aktivnostima.

**Poslovi pomoćnika u nastavi su:** pomoć u komunikaciji i socijalnoj uključenosti, pomoć u kretanju, pomoć pri uzimanju hrane i pića, pomoć u obavljanju higijenskih potreba, pomoć u obavljanju školskih aktivnosti i zadataka, suradnja s učiteljima i vršnjacima učenika u razredu te poslovi specifični za funkcioniranje pojedinih učenika ili skupine učenika.

S odabranim kandidatom, Osnovna škola „Vladimir Nazor“ Križevci, sklopiti će ugovor o radu na određeno vrijeme kojim će se definirati zadaće pomoćnika u nastavi, trajanje, kao i međusobna prava, obveze i odgovornosti.

Pomoćnik u nastavi ne smije biti roditelj/skrbnik niti drugi član uže obitelji učenika kojem se pruža potpora.

Na javni poziv se mogu javiti osobe oba spola.

Izabrani kandidat dužan je nakon izbora dostaviti izvornike traženih dokumenata.

Osobe koje se pozivaju na pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji („Narodne novine“, broj 121/17.), članku 48. f Zakona o zaštiti vojnih i civilnih invalida rata („Narodne novine“, broj 33/92., 77/92., 27/93., 58/93., 2/94., 76/94., 108/95., 108/96., 82/01., 103/03. i 148/13.), članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“, broj 157/13., 152/14. i 39/18.) dužne su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima.

Osobe koje se pozivaju na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji uz prijavu na natječaj dužne su priložiti, osim dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja: <https://branitelji.gov.hr/zaposljavanje-843/843>, a dodatne informacije o dokazima koji su potrebni za ostvarivanje prava prednosti pri zapošljavanju, potražiti na sljedećoj poveznici:

<https://branitelji.gov.hr/UserDocsImages//NG/12%20Prosinac/Zapošljavanje//Popis%20dokaza%20za%20ostvarivanje%20prava%20prednosti%20pri%20zapošljavanju.pdf>

Nepotpune i nepravodobno dostavljene prijave neće se razmatrati.

Rok za podnošenje prijava je 8 dana od dana objave natječaja na adresu Osnovne škole „Vladimir Nazor“ Križevci, ul. bana Josipa Jelačića 23, 48260 Križevci.

O rezultatu izbora kandidati će biti obaviješteni u zakonskom roku putem web stranice Škole (os-vnazor-kc.skole.hr).

Javni poziv je objavljen 16. srpnja 2020. godine na mrežnim stranicama i oglasnoj ploči Hrvatskog zavoda za zapošljavanje i na mrežnim stranicama i oglasnoj ploči Škole, te se dostavlja na info@krizevci.hr, i na znanje drustvene@krizevci.hr.

                            Ravnatelj

                        Igor Brkić